LidanRubinov/Halacha-QA huggingface dataset:
שאלה: ררוצה ממש לעזור ולהתנחל: אני בן 15, כמעט 16 ובעבר הייתי סוג של חילוני, ועשיתי הרבה דברים שאני מצטער עליהם. אבל חזרתי בתשובה ובזמן האחרון אני מרגיש שאני ממש מתחזק מבחינה דתית ואני רוצה להתחזק עוד. ואני ממש רוצה לעבור לגור בהתנחלות ולעזור למתנחלים לדעתי הם האנשים הכי צדיקים שיש הם גם לומדים תורה וגם נלחמים על האדמה והכי חשוב הם לא שופטים והם בעיקר אוהבים לשמוח והבעיה היא שאין סיכוי שההורים שלי יעברו לשם וביררתי על פנימיות שם, אבל אני יודע שאני לא יתקבל כי אני לא נראה דתי אבל אני חושב שהמראה לא משקף את מה שהבן אדם מאמין אז אני חייב לדעת אם יש עוד דרך לעבור לגור שם למי שעוזר! :)
תשובה: אשריך שאתה מתחזק! אני מאוד מעריך את זה, בפרט בזמן הזה שיש הרבה בלבולים, בין בדעות ובין במידות, בין בהשפעות מבית ומחוץ, לא פשוט להתחזק על כן מגיע לך יישר כוח עצום! מה שחסר לי בשאלה זה, וזה מאשד חשוב, את חוות דעת של ההורים, מה ההורים אומרים על זה שתלך לפנימיה באזורים של התנחלות, אני כותב את התשובה בהנחה שכבר התייעצת אתם. "לעזור למתנחלים", זה לאו דווקא ללכת בגיל הזה לגור שם, או ללמוד שם, כי ללמוד שם, זה כבר תלוי במה שאתה מוכשר ומתאים, ולאו דווקא יהיה לך טוב ללמוד בהתנחלות כמשהו "מותגי", אולי כן, אבל הכוונה שזה לא תלוי בזה שאם תלמד שם זה אומר שאתה מתאים לאותו מקום לימוד, אלא זה תלוי באופי שלך, חשבתי שאם תרצה לבדוק אז יש מקום שאני חושב עליו, "ישיבת סוסיא", ישיבה סביבתית, מאד מכילה נערים שגם חושבים ש"המראה לא משקף את מה שהבו אדם מאמין" תלך לבדוק. מה אפשר לעשות מה שכן, אפשר תמיד ללכת לתחום של התנדבות, קטיף ולעזור בחקלאות שם למשל, לעזור ביקבים או ב"לשווק" ולפרסם עסקים של התנחלות כנגד כל מיני חרמות כאלה ואחרות. או אם יש התארגנות לצעדה או הקמת יישוב, או הפגנה כזאת או אחרת. "להתנחל בלבבות" יש גם מושג של "להתנחל בלבבות", הכוונה ללמוד על הנושא הזה של יישוב מרחבי ארצנו, ולהעביר לסביבה שלך את האידאולוגיה שלנו, להשפיע על החשיבות ארצנו ותורתנו, וזה עוזר ליצור לנו (אני במקרה מתנחל) רושם טוב ושם טוב,כי יש מערכת גדולה ומשומנת כדי להתנגח בנו בכל כוחם ובכל הזדמנות, ולכן אם כך, יש לנו עזרה מאוד גדולה, זה כמו שבכל דבר יש הצלחה בגלל השיווק והפרסום. מי יודע, אולי אחרי שתתחתן, או אחרי שתסיים י"ב, תוכל להחליט שאתה קובע את משכנך במרחבי ארצנו עם נוף נוף מדהים, רוגע הררי ואוויר טוב. בכל מקרה אני מאד מעריך ומוקיר את הרצון הטוב לעזור ולהיות בצד של אנשים יקרים ושמחים,הייתי שמח לדעת מה אתה אומר ואיפה זה עומד גם מבחינת ההורים, אפשר לפנות אלי במייל (להלן) חן chencorcos gmail.com
שאלה: ההשארת הפלאפון דולק בשבת: רציתי לדעת האם מותר לי לפני שבת להשאיר את הפלאפון דולק כשהוא מראה תוצאות של משחק? המסך נשאר תמיד דולק ואני מסתכל מה התוצאה (לא נוגע בפלאפון או לוחץ על משהו בשבת).
תשובה: אם מי שמזין את התוצאות הוא יהודי, אזי אסור להנות מחילול השבת שלו. אם אין אף יהודי שמחלל שבת לשם כך (קשה לי להאמין שכך היא המציאות) - אזי במקרה כזה - מותר.
שאלה: תתפילת שמונה עשרה: אני כל יום בצהרים ולפעמים אחרי הצהריים מניח תפילין, קורא תהילים וקורא פרקי אבות, אז אני יכול בנוסף לקרוא את תפילת שמונה עשרה? (מתי שאני מניח תפילין בצהריים ולפעמים אחרי צהריים) אני לא אדם דתי, אלא מאמין ומתחזק.
תשובה: בוודאי שאתה יכול. אנחנו אומרים את תפילת שמונה עשרה שלש פעמים ביום. בבוקר: תפילת שחרית. בין הצהרים לערב: תפילת מנחה. ובלילה: תפילת ערבית. לכן אם אחרי הצהרים אתה מניח תפילין, אומר קריאת שמע, אולי כמה פרקי תהילים, בוודאי שאפשר להתפלל שמונה עשרה.
שאלה: ההדסים לרוץ איתם - דבר תורה קצר לל"ג בעומר: אנחנו הולכים ברחוב עם שני הדסים, רצים, רצים הביתה, מסתכלים בשעון, עוד כמה דקות שבת! מגבירים את הקצב!! בלי נשימה, ההדסים בידינו, שניים, לפתע עוצר אותנו זקן, עוצר ושואל: למה צריך הדסים? ואנחנו עונים: לכבוד שבת (מה הוא לא יודע למה רצים ביום שישי דקה לפני שבת?), טוב הוא שואל (הוא לא שם לב שאנחנו ממהרים, עוד כמה דקות שבת, עוד צריך להספיק מקלחת.) אבל למה אתם צריכים שניים? רבי, אנחנו עונים לו, אה, זה ברור, חשבתי שיהודי בגילך יודע, זה אחד כנגד זכור ואחד כנגד שמור. אה עונה הרבי הזקן, עשית לי את היום, וגם את השבת. מי היה הזקן? מאיפה הוא הגיע?
תשובה: הגמרא בשבת מספרת על רבי שמעון בר יוחאי, שבזמן שהוא יצא מהמערה, הוא התחיל לעשות מדורות בקצב (אולי המדורות של היום הם זכר לזה?) מיד יצתה בת קול ואמרה להם לחזור למערה, אחרי שהם היו 12 חודש נוספים במערה, הם יצאו שוב, ושוב ר  אלעזר בן ר  שמעון היה מדליק מדורות ור  שמעון היה מרפא, אבל כשפגשו איזה זקן שמחזיק הדסים, מיד הם נרגעו, ואמר ר  שמעון לבנו  ראה כמה חביבין מצוות על ישראל. מה הם ראו בהדסים האלו? ר  שמעון יוצא מהמערה, הוא לא היה בעולם הזה כבר 12 -13 שנה, סביר להניח שהוא לא מכיר כל כך גם את העיר, הוא כל כולו שקוע בעולמות עליונים, במשך השנים שבהם הוא היה במערה, הוא עסק בלימוד תורה, לימוד שמבטא דביקות מיוחדת בה, דביקות ששוה לתפילה, (שמי שלא מפסיק מלימודו לכלום, פטור מתפילה) הם יוצאים מהמערה, ומסתכלים מה קורה בעולם? יש משהו לא מובן, אולי הם לא שורפים באמת את האנשים שעושים כל מיני דברים מוזרים כמו לחרוש ולזרוע, במקום לעסוק בדברים קדושים ורוחניים, אבל הם בהחלט חושבים שהאנשים הללו בעיקר שורפים את הזמן. איך אפשר לגשר על הפערים בין רשב"י לאנשים הפשוטים? איך ניתן לעשות איזה גשר לקשר? רשב"י ור  אלעזר עצמם עושים את הקשר הזה, איך זה קורה? הם רואים זקן שרץ עם שני הדסים ביום שישי, מה הם רואים בו? אם אני הייתי רואה מישהו שנוסע ביום שישי עשר דקות לפני שבת עם רכב, וממהר לשוק להביא משהו לשבת, הייתי אומר לעצמי: מה הוא לא יכל להתארגן קודם? אני משער שזה גם מה שר  שמעון אמר לעצמו ברגע הראשון,  הנה זה רק מוכיח לי יותר שהדור הזה לא שם על השבת, אבל הוא מתקרב ורואה שלזקן יש שני הדסים. והנה לזקן הזה שרץ וקטף או קנה הדסים שנייה לפני שבת יש הסבר מפתיע: יש שני חלקים בשבת: לזכור ולשמור, (לא לגזור ולשמור.) צריך לשמור - להזהר לא ליפול, וצריך גם לזכור - לרומם את עצמנו, לא להשאר ביום חול, לקדש את השבת. לפתע מתנוצץ לר  שמעון משהו: האנשים שהוא פגש אותם בשדה, כי כל השבוע עבדו למחייתם, הם אותם האנשים שמסתובבים שנייה לפני שבת בשוק ורצים עם הדסים להתקלח בבית, אבל הם יכולים לחדש לר  שמעון שצריכים שני הדסים, כי אחד זכור ואחד שמור. גם אנשים פשוטים הם אנשים שיכולים לחבר קודש וחול. ואז ר  שמעון ובנו נרגעים. הם מבינים שכשמדובר ביהודים תמיד יש להם קשר לקודש, ולא משנה איפה הם נמצאים. יהי רצון שנזכה לחבר את כל הדברים שאנו עושים אל הקודש, ולהתחבר לדמותו של רשב"י!! ל"ג בעומר שמח!
שאלה: ממלון רמת רחל: אשמח אם תתנו לי מידע על רמת הכשרות בבית המלון ברמת רחל בירושלים (ירקות עליים,בישולי גויים, בשר חלק וכו (
תשובה: מידע כזה אינו בידינו וברשותינו. את השאלות הללו צריך לשאול את המשגיח של בית העסק.
שאלה: ררק רוצה לעשות את הדבר הנכון לו ולי.: היי, אני נערה דתיה-לאומית בת 17. לפני 3 חודשים הכרתי בחור בן 19 שנמצא בהליכי תשובה, ונקשרנו מאוד. הקשר נהיה עמוק, דיברנו כל יום בטלפון וכאלה. בשבועות האחרונים חשבתי על העניין לעומק והתייעצתי והבנתי שהקשר כרגע לא בזמן מתאים מבחינת הגיל שלי. אז חתכתי את הקשר והסברתי לו בדיוק למה. הבעיה היא שהוא עבר כ"כ הרבה דברים רעים בחיים שלו, הוא היה במקומות הכי שפלים שאפשר לתאר, (שתיה, אלימות.) ומשם הוא עלה ומתחזק עכשיו. (כמובן שיש לו עדיין המון לעלות, הוא רק בתחילת הדרך.) בכל הזמן הזה הוא אמר לי שאני עוזרת לו להשתנות ומאז שאני פה הוא מרגיש אור בחיים שלו. ועכשיו עזבתי אותו. ואני מרגישה נורא עם עצמי. מפחדת שבגללי הוא יחזור חזרה למטה (אני לא צריכה להגיד לך כמה הדרך קלה להגיע לשם), החברה שהוא בא ממנה היא לא חברה טובה, והמשפחה לא תיתן לו את המענה ב100 אחוז. והוא באמת כ"כ חשוב לי שאני לא יכולה להפסיק את זה ככה. בבקשה תעזרו לי לעשות את הדבר הנכון. באמת יש לי רגשות מאוד גדולים אליו, ואני בכלל לא בטוחה שעשיתי את הדבר הנכון. האם כדאי לי לחזור לקשר?
תשובה: אין לחזור אל הקשר בגלל שאת דואגת למצבו הרוחני. בשביל זה יש ישיבות לבעלי תשובה, שילך לשם ויתקדם. זה לא התפקיד שלך, וזה לא התפקיד של קשר זוגי. ובכלל, אין ליצור קשר עם בחור שבתחילת תהליך תשובה, אלא רק לאחר שעולמו התייצב והוא בטוח בדרכו. בעוד כמה שנים, כשמצבו יתייצב, ואת תהיי בשלה יותר לקשר, תבדקי שוב את האופציה לקשר איתו. בהצלחה.
שאלה: ננפה בפסח: אני לא יודעת אם אמי שטפה את הנפה לפני שאחסנה אותה בפסח. מאז היא הכינה כבר כמה עוגות ובצקים וכו. האם זה בחזקת חמץ שעבר עליו הפסח?
תשובה: לא. יש כאן ספק דרבנן. ואפילו אם בודאות לא ניקתה, הרי הפירורים שנשארו בטלים בשישים. בקיצור. הדבר מותר ללא חשש.
שאלה: קקמח לאחר פסח:,אתמול קניתי קמח מלא בחנות טבע מוכרת שהיה בה תעודת מכירה לפסח. האם צריכים לקנות דווקא קמח שנטחן אחרי ערב פסח, כי לא בררתי.כי יתכן שזה קמח שנמכר. בכל מקרה זה קמח של חוות הר סיני(דתיים אני חושבת)
תשובה: הם לא מרטיבים את החיטה לפני הטחינה ולכן אין צורך לרכוש "נטחן אחר הפסח".
שאלה: ממהם סימני הגאולה?: מהם סימני הגאולה??
תשובה: סימני הגאולה העיקריים מופיעים בגמרא בנבואתו של יחזקאל שהובהרה אחר כך בגמרא בסנהדרין שהיא שארץ ישראל תיתן את פירותיה בעין יפה, הווה אומר שכאשר ארץ ישראל תפרח מבחינה פיזית זוהי התחלתה של הגאולה. הסימן השני הוא שיבת עם ישראל לארצו, קיבוץ גלויות. לשני סימנים אלה זכינו ב150 שנה האחרונות, גם לפריחתה של ארץ ישראל, וגם לשיבת עם ישראל מכל קצוות תבל. אמנם יש עוד יהודים שצריכים לשוב ארצה, אבל ב"ה זכינו שאחוז מהותי מעם ישראל שב ארצה. אני מקוה שזה עוזר ואשמח להמשיך לעזור במייל elchananshmuel gmail.com ברכה ושמחה! אלחנן.
שאלה: בבעייתי לדבר עם המדריכה גם על דברים ערכיים?: וסחתיין על האתר המדהים הזה! אני מדריך בבני עקיבא. רציתי לשאול האם יש בעיה לדבר עם מדריכה בגילי על דברים באמת ברומו של עולם!! אם יש לי על מה לסמוך שזה לא יתפתח לחברות(למשל לשתף חבר קרוב בהכל ולהתייעץ איתו)? אנחנו(היא ואני) מעלים שאלות ממש רציניות, ובעיות בציבור ובתנועה וחושבים איך לפתור אותם ומתייעצים עם עוד אנשים. זה באמת דבר גדול שקשה סתם ככה להצליח בתוך כל עומס הבגרויות לחשוב על דברים ככ רציניים. נכון, אולי עצם זה שהיא בת מדברן אותי לעשות את זה, אבל עובדה שיוצאים מזה דברים ממש טובים. אם בכל זאת תגידו שזה לא טוב, באילו תנאים אפשר כן לעשות את זה? עצומה!
תשובה: לשואל היקר! אני לא יודע איפה אתה מדריך וכמה חניכים יש לך, ובלי קשר לשאלה - שתדע שיש לך כוח אדיר בידיים כמדריך. אתה אולי האדם שהכי משפיע על הנשמות המדהימות שיש לך בידיים, שרק מחכים לשמוע ולראות אותך. תשקיע בהם, בצוות, בסניף, תעיף אותם קדימה! והמשמעות של התפקיד שלך רק מתעצמת בחופש. תשמע, התרשמתי ממש שכל כוונותיך טהורות וטובות, ואתה מודע גם למורכבות המצב שבו אתה נמצא, וזה כבר נקודת פתיחה טובה לפתרון. אין ספק שיש משהו שונה ומיוחד בקשר דווקא עם מישהי מהמין השני. יש במפגש הזה משהו יותר נעים, עדין, פתוח. השונות שבה מעניינת ומזמינה התקרבות. וטוב שכך. בזכות המשיכה וההתעניינות הטבעית שיש בין גברים לנשים העולם יכול להמשיך ולהתקיים. ובעוד כמה שנים, בעזרת ה, התכונות האלו יהיו כל כך חשובות לקשר המיוחד שיהיה לך עם אשתך. אלא מה, שעכשיו אתם בני 16. חתונה לא עומדת על הפרק. אתם עוד צריכים לבנות כל אחד את אישיותו הייחודית במרחב המתאים לה, ויש כל כך הרבה בני נוער שבזבזו את מיטב שנותיהם בתיכון בקשרים בוסריים עם המין השני, שאולי ולא היה להם סיכוי מלכתחילה, קשרים שהותירו צלקות נפשיות וגופנית. יהיה לי קשה להגדיר לך בדיוק מהם הגבולות של שיחה ראויה ועניינית עם המדריכה שאיתך. מתי השיחה גולשת מעבר לגבול הטעם הטוב ומתי היא לגיטימית. במקרים כאלה צריך הרבה כנות פנימית להגיד לעצמך סטופ כשעוברים את הגבול. אם אתה חושב שלא תהיה לך את היכולת להגיד לעצמך שעברת את הגבול, אל תיכנס לזה. טיפ שאולי יכול לעזור - כשאתה חוזר הביתה מהשיחות איתה, תבדוק אם אתה חושב על הדברים שהיא אמרה, או אולי פשוט, עליה. מעבר לזה, כמובן שאתם צריכים להקפיד על ההלכות הברורות והנפלאות של איסור ייחוד ואיסור נגיעה. להתחיל שיחה חשובה על עתיד הסניף בשעה 12:30 בלילה זה לא דבר חכם, וגם לא מומלץ לך להיות זה שתמיד מלווה אותה הביתה אחרי הישב"צים. כדאי מאוד גם שיהיה ברור לך (וביניכם) שהשיחות ביניכם בענייני הסניף לא הולכות להוביל לקשר שמעבר להדרכה ביחד - טיולים ביחד רק שניכם, להתקשר לעדכן כל יום מה חדש וכו. אני מקווה שהדברים שכתבתי עזרו. ואם לא (וגם אם כן) - אתה מוזמן להמשיך ולשאול. בהצלחה במשימה החשובה שלך כמדריך! אורי
שאלה: אאפר מת לא יהודי: הוזמנתי מספר פעמים לעשות קידוש שישי בבית של חבר קרוב שאינו יהודיה ואביו היה גוי ונפטר. יש בביתו כד עם האפר של אביו ממש ליד שולחן הקידוש. האם זה ר לקדש בבית כזה? האם צריך להעביר את הכד לחדר אחר בזמן הקידוש ואז אפשרי לקדש? מראש, שבת
תשובה: לך אפשר - 1. גוי מת אינו מטמא בחדר או בסביבתו. 2. אין חובה לקבור גופת גוי. מסיבות : א. החובה לקבור זה רק גוף ששימש כמשכן לנשמה של יהודי. אצל היהודי הגוף משמש לנשמה נרתיק בו היא יכולה לקיים מצוות. הגוי פטור מכך. ב. צריך לנהוג בגופת גוי בכבוד. לשים את האפר בכד זה כבודם וכך ראוי. 3. הכד הזה הוא  מוקצה  בשבת ואסור לטלטלו. בברכת שבת דוד לוי 098987548
שאלה: קקטיף פרי: לרב. אם אני הולך בשדה, ויש מטע עם פירות, האם מותר לקטוף מן הפרי ולאכול במקום? האם התשובה תלוייה בשאלה אם היה כבר קטיף של בעל המטע, אם לאו? ושבת
תשובה: לך ברור שאסור. הפרי שייך לבעל המטע והוא רשאי בכל עת לקטוף אותו או להרשות לאחרים להכנס ולקטוף תמורת ת דוד לוי 098987548
שאלה: ההכוזרי עקירת התורה:. האם על פי ריהי"ל בספר הכוזרי מאמר שלישי מא נביא יכול לעקור את התורה כולה? כלומר לבטל לחלוטין את כל מצוות התורה לתמיד? מהיכן לומדים זאת? (הכוונה לתשובת הרב) ב
תשובה: עיקר הדגש שם הוא על הסנהדרין (שזה מה שהיה בימיו של ריה"ל), ולא מדובר על עקירת כל התורה כולה אלא רק על הוספות וגריעה, לא משמע שם שלדעתו אפשר לעקור הכל! המקור לעקירת דבר מן התורה ע"י סנהדרין אפילו בקום עשה הוא בבלי יבמות פט, וירושלמי גיטין פרק השולח הלכה א.
שאלה: בבריכה מעורבת: הרב ברצוני לשאול אותך כמה שאלות אשמח אם תוכל לפרט יותר ולהראות לי מאיפה אתה עונה לי. 1. האם מותר להיות בבריכה כאשר יש שם רק אישה שמכסה את עצמה היטב? 2. האם אפשר להיות בבריכה משפחתית עם אמא ואחות? 3. האם אפשר להתרחץ בים מעורב וללכת לצד לאיפה שאין אנשים? 4. האם האיסור להתרחץ בבריכה מעורבת חל גם אם יש רק קטינות בבריכה? 5. האם אפשר להתרחץ בבריכה מעורבת לצורך רפואה? אשמח מאוד ככל שיותר תפרט
תשובה: קשה לענות בצורה חדה, לא הכל אפשר לענת בסרגל הלכתי ברור, אענה כמיטב יכולתי 1. כן 2. אפשר, אך ראוי שהאימא והאחות יהיו בבגד ים צנוע שמכסה את רוב הגוף(יש דברים כאלו היום) 3. לא 4. כן 5. בסיטואציה מסויימת מאוד יתכן שכן, אך כל מקרה לגופו.
שאלה: ההתבוללות: : כששואלים אותי שאלה על התבוללות(יהודי עם גויה וכו. או יהודיה עם גוי)אני יודעת מה התשובה של נגד זה.אבל רוב הפעמיים זה גורם לויכוח או שהתשובה ארוכה מדי. האם יש לך תשובה קצרה לכל עניין ההתבוללות,ומה אני יחזיר למי שאומר שהוא נגד?!
תשובה: לעם ישראל יש תפקיד ייחודי בעולם. כדי לקיים תפקיד זה יש להתגבש כעם. חלק מיצירת הייחודיות היא יצירת הווי מיוחד מעיין גאוות יחידה. יצרה של גאוות יחידה היא גם היבדלות ממי שהוא מבחוץ. (אפשר לחשוב מה ההבדל הגדול בין גולני לצנחנים, וראה מה הוחל בין שתי היחידות.)
שאלה: ררבנות בלבד על מרשמלו: האם ניתן לסמוך על כשרות רבנות בלבד על מרשמלו של כרמית (לגבי ג לטין) דסי שטרן.
תשובה: איננו מכירים את רכיבי המוצר. והאם הג לטין עשויים מדגים או לא. תשלחו לנו תמונה של האריזה או תשאלי ישירות את המשגיח במפעל מהיא רמת הכשרות של המוצר
שאלה: פפחד: הרב. יש לי דבר שמציק לי,בעצם,מיום הכיפורים הזה. התגייסתי לצבא בערך חמישה ימים אחרי ט"ו באב שנת תשע"ג, לחיל האיסוף הקרבי (רגלי). בעודי בטירונות הרגשתי קצת נפילה (אני הסדרני"ק),פתאום לא לומדים תורה כמו בישיבה,התפילות קצרות הרבה יותר ואנשים לא מכבדים אחד את השני כמו בישיבה. את יום כיפור סגרנו בבסיס (בביסל"ק).הודיעו לנו שאנחנו שומרים בלילה על הפלוגה ("מאזין"). אחרי התפילה של ליל כיפור הלכתי לישון. הרגשתי שיש לי להתפנות והתאפקתי,כי רציתי עוד לישון.וקצת לפני שחבר שלי קם לשמירה התעוררתי.כי הרגשתי שיצא לי שכבת זרע לבטלה. אחרי שיצא לי אני קצת חושב לעצמי.היום יום כיפור!! בקיצור ניסיתי להירדם.ונרדמתי.אחר כך חלמתי שאני בסעודה מפסקת אחרי שגמרתי לאכול ראיתי מאפים (אני חושב מאפה ווניל) ונראה לי שאמרתי לעצמי בחלום "טוב זה מצווה לאכול הרבה בסעודה מפסקת" ואז נגסתי במאפה.וכשנגסתי התעוררתי שוב ועוד פעם מצאתי את עצמי מוציא שכבת זרע לבטלה. אני לא זוכר עם השמירה שלי הייתה לפני הפעם השנייה שיצא לי ש"ז או לא. כשקמתי בבוקר לתפילה ובכלל כל היום, אפילו אני לא חושב שהצלחתי, להוציא דמעה על כך. ניסיתי להצטער, אבל לא הצלחתי. אפילו עשיתי התבודדות,אבל גם אז לא הרגשתי יותר מידי. בכלל השנה אני מרגיש שהאמונה ירדה ובכלל הרוחניות. קראתי ולמדתי :שמי שרואה קרי ביום הכיפורים יחשוש כל השנה לחייו. ובאמת אני עד עכשיו חושש,דיברתי על כך עם ראש הישיבה שלי ועוד באתר שלחתי שאלה על זה ואמרו לי שאין לי מה לחשוש. אך עדיין לצערי אני חושש. כמו כן אני חייל קרבי-לוחם איסוף ודבר זה רק מגביר בי את הפחד. לפעמים כשאני חוזר לבית,ואמא שלי אומרת "כמה אני שמחה לראות אותך" אני מדמיין לצערי שחס וחלילה היא נזכרת איך היא הייתה מתלהבת שחזרתי לבית.אחרי שחלילה קרה מה שפחדתי. או שמצלמים אותי. אני לפעמים מדמיין שהם רואים את זה אחרי. בקיצור זה לא קל לי להסתובב עם תחושה כזאת,וביחוד בצבא,ואני מקווה בעזרת ה לעבור את השנה הזאת ב ולחזור לישיבה בריא ושלם. אשמח לקבל תגובה בעניין. הרב.
תשובה: דרכם של ח היתה לדבר בשפה קיצונית כדי להרחיק את האדם מן העבירה-מניעה. מטרתם היתה שהאדם יעשה את כל מה שהוא יכול כדי לא להגיע לקרי ביום כיפור. בטעות יש כאלו שחושבים שהמשמעות של הדברים היא כפשוטה ואם באמת זה קרה זה מה שח טוענים שיקרה לאדם. עך דרך זה גם אמרו שכל ש הרי הוא כשופך דמים, וכי יעלה על הדעת שהנכשל בזה במזיד הוא ממש כמו רוצח? ברור שזה כדי להרחיק -מניעה ותו לא.
שאלה: ההופעה ב9 הימים: הרב! אז יש לי ולחברותיי שאלה כזו- ישנה הופעה של להקת הבנים -הבקסטריט בויז בחודש יולי בתאריכים 29-30. והבנתי שזה יוצא על תשעת הימים. אז כן כן אנחנו בנות 27 והערצנו את הלהקה כשהיינו בנות 11 והם מגיעים לארץ ואנחנו מאוד רוצות ללכת להופעה לזכר ימי הנעורים. זו תהיה חויה אדירה! רצינו לדעת אם יש הקלה והאם מותר ללכת להופעה. אנחנו מאוד רוצות ללכת!! לא יודעת אם זה רלוונטי אבל חברה שלי ספרדיה ואני תמניה שנשואה לאשכנזי ואני גם בתחילתו של הריון. לא רוצה לעשות חס וחלילה משהו שהוא אסור ממש לפי תורה. ואני לא מבינה בהלכות וכו. אז אם יש מצב שמותר אשמח לדעת כי אנחנו מאוד מאוד מאוד מאוד רוצות ללכת להופעה!!! רבה!
תשובה: אין היתר ללכת להופעה במהלך תשעת הימים מא  אב-ט  באב.
שאלה: ההיכולת ללימוד תורה שווה בין כולם?: בביתנו ישנו ויכוח קבוע על לימוד התורה של בעלי. בעלי אומר "אני איש מעשה, איש פשוט - אני לא מסוגל ללמוד תורה". אך האם מעצם העובדה שאנו יהודים והשם נתן לנו תורה הוא נתן לנו גם יכולת ללמוד אודותיה (ללמוד ולהתקרב אליו?)?
תשובה: וברכת ד  ברור שהקב"ה נותן התורה לעם ישראל, אבל כל אחד הוא יצירה נפרדת ושונה, ולכל יהודי יש את הנקודה שלו. אמנם כולם חייבים ללמוד, אבל יש שתלמודם עולה בידם ויש שאין תלמודם עולה בידם. ח אומרים שהיו בודקים 5 שנים אם ראו ברכה בעמל ימשיך ללמוד ואם לא יתעסק במסחר וכדו, ובלבד שיקבע עיתים לתורה והתורה תהיה מרכז הבית, שישאלו בתורה והיא הציר המרכזי של תורה. בברכת התורה והארץ יהודה הלוי עמיחי מכון התורה והארץ כפר דרום אשקלון.
שאלה: אאכילה מעץ פרי: אכלתי מעץ תות של שכן ובאישורו כמובן 3 תותי עץ קטנים בדרך הבאה: קטפתי ואכלתי, קטפתי ואכלתי וכו - האם זה תקין להלכה או שהייתי צריכה להפריש תו מ בגלל שאכלתי יותר מאחד? שנית
תשובה: וברכת ד  אכילת אחד אחד תחת העץ אפשר בלי הפרשת תרו"מ. (אינני מתיחס לחרקים בעץ תות). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ששם.לתינוק: אני מחפשת שם לבן.בני נולד ב17.5 י"ז באייר ערב לג בעומר. מתלבטת בין כמה שמות שאהבתי שיתאימו לילד וגם לשם המשפחה. אופק, עתי atai, עומר, עידו.אשמח לדעת על מה אתה ממליץ מבין השמות?
תשובה: השם עידו הוא הטוב ביותר, ואחריו השם עומר. המון מזל טוב וברכה, אמן.
שאלה: דדין מאכל: מה דינו של מאכל פרווה (תפו"א) שבושלו במים בסיר חלבי שאינו בן יומו? האם מותר לאוכלו עם מאכלים בשריים? איילת
תשובה: אפשר גם לחפש את תשובה בסימולטור כשרות
שאלה: חחג השבועות: ברצוני לברר האם אני יכולה ללמוד למבחן (שיתקיים ממש למחרת צאת שבועות) ב3 ימי חג שבועות? גלי
תשובה: וברכת ד  יש רק יממה אחת חג שבועות, וראוי לא להתעסק אלא בקודש ולא בדברים וגדולים הימים האלה שאפשר לזכות בפתח לתורה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טטבילה במקווה: האם אפשר לדחות טבילה כאשר ידוע בוודאות שהבעל מחוץ לעיר? כלומר אם יום הטבילה חל ביום ראשון, והבעל מחוץ לעיר יגיע רק ביום רביעי האם מותר לדחות את הטבילה?
תשובה: וברכת ד  אפשר, אבל יש להמשיך לבדוק. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אאוכל שעבר חילול שבת: הדודה הביאה בשבת אוכל שבשלה לפני שבת. אך הגיעה באוטו עם האוכל בשבת. אם מותר לטעום מהאוכל? אם לא, האם יש הבדל בין לטעום בשבת לבין טעימה במהלך ימי החול? מראש
תשובה: וברכת ד  אין להשתמש בשבת, אבל למוצאי שבת אפשר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ששמרים יבשים: יש לי שמרים יבשים של חברת european עם מדבקה שרשום עליה שהיבואן הוא נאמן והכשרות היא באישור הרבנות הראשית ויש גם בד"צ בית יוסף. האם מותר להשתמש?
תשובה: שמרים יבשים הינם מוצר פשוט מבחינת כשרות ולכן מותר.
שאלה: ששבת ועבודה -דחוף: האם מותר לעבוד בעבודה כאשר נדרשת פעם בחודש כוננות טלפונית בשבת. משרת עובד סוציאלי והעבודה עם נערים בסיכון והיא מעניינת אותי מאוד. יש לציין שאני מחפשת עבודה כחצי שנה ומקום עבודה זה יכול ללמד אותי הרבה. מראש שפע ברכות
תשובה: וברכת ד  אין בידי את כל הפרטים, אבל זה נראה סביר שנערים בסיכון צריכים כונן. בכל אופן כשתדעי יותר פרטים מה כוללת העבודה אפשר יהיה להתמקד יותר, כעת אפשר להמשיך ולהתקדם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בבדיקה מדגמית: לרבנים השבוע נחשפתי במקרה לשיחה עם עובד במשחטה לתדהמתי שמעתי שיש מונח כזה שנקרא בדיקה מדגמית כלומר שבודקים רק אחד מתוך עשרה עופות מה המקור ההלכתי של הדבר הזה ובמה מה זה שונה מבדיקת מזוזות ובדיקת כרוב ולמה רק אחד מעשרה אולי נבדוק אחד ממאה? האם הכשרות הזאת של רבנות זה בכלל כשר? אני עד היום חשבתי שרבנים מפקחים על הכשרות ולא מכשילים את עם ישראל האם בעצם אנשים קונים כשר ובעצם אוכלים טריפה מדגמית אני ממש מבולבל ולא מבין מה המקור ההלכתי לדבר כזה
תשובה: תשובה ח חייבו בדיקה רק במצב שהחשש הוא "מיעוט המצוי", ולא אמרו לנו כמה אחוז הוא מיעוט המצוי. ונחלקו הפוסקים האחרונים כמה אחוז מחייב בדיקה. השו"ע לא חייב כלל וכלל בדיקות של חשש טריפות בעופות אלא רק בבקר וצאן. ככתוב ביור"ד סימן ל"ט סימן לט: דיני בדיקת הריאה סעיף א אין לבדוק אחר שום טריפות מן הסתם, חוץ מן הריאה צריך לבדוק בבהמה וחיה אם יש בה סרכא (ריב"ש ור"י ן  חביב וע"פ)   וכל הפורץ גדר לאכול בלא בדיקה, ישכנו נחש. (קהלת י, ז). הגה: ונהגו גם כן לנפוח כל ריאה, אפילו לית בה ריעותא, (ש"ד סימן צ"ב ובדיקות וע"פ)   ובקצת מקומות מקילין שלא לנפחה רק אם היה בה סרכא עוברת על ידי משמוש, וכן עיקר (רמב"ם פי"א מרדכי וע"פ). אמנם כיום בגלל שיוניים שיש בשיטת הגידול של עופות, נוהגים לבדוק ריאה וצומת הגידים של עופות. ונחלקו הפוסקים האם אנו אומרים שחשש טריפות במקומות האלו הגיעו למצב של מיעוט המצוי ומשום כך צריך לבדוק כל ריאה וכל רגל או שדי בבדיקות מדגם כדי לקבוע מה אחוז הטרפיות שיש באותה להקה לול של עופות. ובמידה והוא פחות ממיעוט המצוי לא צריכים לבדוק כל רגל וכל ריאה. עיין עוד בנהלי הכשרות של הרבנות הראשית בנושא זה.
שאלה: דדחוף- ציסטה בשחלה ובדיקת טהרה: בעלי ואני עוברים טיפולי פוריות ובבדיקת אולטרסאונד האחרונה גילו שיש לי ציסטות בשחלות. ביום שישי האחרון בבוקר עשיתי בדיקת הפסק טהרה ומאז נקי לגמרי. אתמול היו לי כאבים עזים (שאני יודעת שהם נובעים מהציסטה) ולאחר מכן בניגוב ההפרשה היתה בצבע כתום בהיר מאוד וכתם ממש קטן אדום בהיר. אני חושבת שזו ציסטה שהתפוצצה. לאחר מכן כבר חזר להיות נקי לגמרי, גם בבדיקה פנימית שעשיתי שעה לאחר מכן. חשוב לציין שהטישו לא היה לבן (ורוד) האם אני צריכה להתחיל את הספירה מחדש?
תשובה: וברכת ד  את יכולה להמשיך. רפואה שלמה ובהצלחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ננטילת כדורים בשבת: האם מותר ליטול כדורים בשבת?
תשובה: וברכת ד  תלוי איזה? נא לפרט בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אאבלות: אני אישה מהציבור הדתי לאומי, אשכנזיה (אם יש הבדל בדין או מנהג), לא מהמקפידים ומדקדקים ביותר - ובכל זאת חשוב לי לא לזלזל בדיני האבלות. אני נמצאת כעת בשנת אבל. אבי נפטר לפני כחצי שנה. האם יציאה לנופש בבית מלון בקיץ מותרת? הנופש הינו במסגרת הסתדרות המורים, וכולל הרצאות וסיור מודרך - ללא מוסיקה. האם מותר לי להרשם? ובאותו עניין - בקיץ אחייני (בן של אחותי) עומד להתחתן - כיצד עלי לנהוג בחתונה? מראש, לאה
תשובה: וברכת ד  המקום ינחם אותך בתוך שאר אבלי ציון וירושלים. א. הרמ"א אומר שלא הולכים לטיולים ומשמעות הדבר שלא יהיה שמחה, וסעודות מרעים. על כן אם אין צורך מיוחד לא כדאי ללכת למקומות המוניים. אמנם אם בני המשפחה המצומצת אפשר להקל לטובת המשפחה ומנוחה, אבל לא בקהל גדול שאז אלו סעודות מריעות והנאה מיוחדת. ב. אפשר לבוא לחתונה, לא להכנס לאכול עם כולם אלא לשבת בזמן הסעודה בשולחן מיוחד מחוץ לאולם. בד"כ יש באולמות מקום מיוחד כזה לאבלים. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ההלכה: יש לי גנן (יהודי), ביקשתי ממנו ביום שני שיביא צמחים וכו. יש לי חשש שהוא יקנה את מה שביקשתי בשבת. מה אני עושה עם זה? אם ביקשתי ממנו בתחילת השבוע זה מספיק זמן?
תשובה: וברכת ד  אין לך צורך לעשות דבר. מבחינתך נהגת כדין. בכל מקרה השתילים לא נאסרים מכיוון שכבר עבר זמן אחרי שבת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ווהייתם נקיים מה  ומישראל: לפני הבגרות במתמטיקה דיברתי עם המורה שלי על המגן שבו הוא יגיש אותי והוא אמר לי שהוא מגיש אותי על תשעים. לאחר כמה זמן ראיתי שהוא הגיש אותי על מגן של תשעים וחמש, ואני חושש שהוא התבלבל. האם אני צריך להעמיד אותו על טעותו?
תשובה: ראשית, מי אמר שהמורה טעה, אולי מאז שדיברתם הוא התרשם שאתה ראוי לציון גבוה יותר. שנית, מורה למתמטיקה לא טועה בד"כ במספרים, ומסתבר שלא טעה אלא החליט להוסיף לך. אז מעיקר הדין אין עליך חובה לשאול אותו בנושא. אך לפנים משורת הדין אני מציע שתיגש אליו ותאמר לו שאתה מודה לו על-כך שהוא הגיש אותך עך מגן של 95, ולפי תגובתו תדע אם הוא טעה או שעשה זאת בידיעה וכוונה. בהצלחה!